থুমামাহ ছাড়া পেয়ে মহানবী (সা)-এর মসজিদ থেকে চলে গেল। কিন্তু তার মনে মহানবী (সা)-এর ব্যবহার প্রচন্ড আলোড়ন তুলল। মদিনার আল বাকি পর্যন্ত সে উট চালিয়ে এগিয়ে গেল। সে তার উটকে পানি পান করাল এবং নিজে ভালো করে গোসল সেরে পবিত্র হলো। তারপর থুমামাহ নবীর মসজিদের দিকে ফিরে এলো। সেখানে সে মুসলমানদের নামাজের কাতারে শামিল হলো। তারপর ঘোষণা করল, আমি সাক্ষ্য দিচ্ছি যে আল্লাহ ছাড়া কোনো মাবুদ নেই এবং আমি আরও ঘোষণা করছি যে, মুহাম্মদ (সা) আল্লাহর দাস এবং তাঁর নবী।